Den perfekte stormen

Den perfekte stormen (originaltittel: The Perfect Storm) er en amerikansk dramafilm fra 2000 med George Clooney, Mark Wahlberg og Diane Lane i hovedrollene. Regi er ved Wolfgang Petersen. Filmen, som er basert på en virkelig hendelse, skildrer mannskapet på fiskebåten "Andrea Gail" som havnet i et enormt uvær utenfor Massachusetts' kyst i 1991. Stormen ble kjent under benevnelsen «Perfect Storm» og «Århundrets storm». Alle på fartøyet omkom. Filmen skildrer også den påvirking ulykken hadde på det lille kystsamfunnet hvor de bodde. Manus er basert på Sebastian Junger dokumentariske bok The Perfect Storm fra 1997.

Den perfekte stormen ble en av de mest besøkte filmene på amerikanske kinoer i 2000. Den vant en BAFTA-pris for beste visuelle effekter og ble nominert til Oscar i kategoriene visuelle effekter og lyd. Filmen fikk blandet mottakelse av kritikerne.

 Handling 
Gloucester i Massachusetts høsten 1991: En gjeng fiskere og kaptein Billy Tyne (spilt av George Clooney) kommer tilbake etter en lengre periode til havs. Men Billy får dårlig betalt og vurderer derfor å legge ut på en ny tur, tross for stormvarslene. Sammen med sitt trofaste mannskap; Bobby Shatford (Mark Whalberg), Dale Murphy (John C. Reilly), David Sullivan (William Fichtner) og Michael Moran (John Hawkes) trosser de advarslene om de sedvanlige høststormene, og setter kursen langt til havs. Før de vet ordet av det er de fanget midt i sentrum av den verste trefrontsstormen i manns minne. Det blir en kamp på liv og død mot naturkreftene.

 Om filmen 
Mottakelse
Den perfekte stormen har fått 47% på Rotten Tomatoes og 59% på Metacritic. Den amerikanske filmanmelderen Roger Ebert gav den nesten toppscore og skrev: «At 129 minutes, "The Perfect Storm" delivers the goods but little human insight». Filmen ble særlig godt mottatt av anmelderne i aviser som New York Post, Austin Chronicle, The Boston Globe, San Francisco Chronicle og Washington Post, mens anmelderne i Rolling Stone, Dallas Observer og LA Weekly var mer negative.

Den fikk terningkast fire av Dagbladets anmelder, Liv Jørgensen, som blant annet skrev: «Ellers har han mye sitrende spenning å by på i en film som bygges opp i takt med uværet - fra den egenrådige Tyne trumfer igjennom høstens siste tur til bankene, til mennene befinner seg i kamp for livet».

Det norske DVD-nettstedet CINERAMA gav den terningkast tre i 2000 og skrev blant annet: «Til tross for det forrykende uværet på skjermen, kjedet jeg med gjennom The Perfect Storm, og det var ikke før det bare var et kvarter igjen at interessen såvidt våknet».

PopularitetDen perfekte stormen innbrakte 182,6 millioner dollar i USA alene og 328,7 millioner på verdensbasis. Den ble den sjette mest innbringende filmen på amerikanske kino i 2000 og den åttende mest innbringende på verdensbasis.

FaktaStormen var et resultat av kollisjon mellom en døende orkan fra Bermuda og en kald front fra De store sjøer. Dette førte til en storm av uante dimensjoner, og bølger som var over 30 meter høye.

 Rollebesetning 
 George Clooney – Kaptein Billy Tyne 
 Mark Wahlberg – Bobby Shatford
 Diane Lane – Christina 'Chris' Cotter 
 John C. Reilly – Dale 'Murph' Murphy
 William Fichtner – David 'Sully' Sullivan
 Bob Gunton – Alexander McAnally III, Mistral Owner 
 Karen Allen – Melissa Brown
 Mary Elizabeth Mastrantonio – Linda Greenlaw
 Allen Payne – Alfred Pierre 
 John Hawkes – Mike 'Bugsy' Moran
 Michael Ironside – Bob Brown
 Dash Mihok – sgt. Jeremy Mitchell

 Priser 
 Tildelt en ASCAP Award.
 Tildelt en BAFTA for visuelle effekter.
 Tildelt en Bogey Award.
 Tildelt en Taurus Award ved World Stunt Awards. Nominert til to Oscar for beste lyd og beste visuelle effekter.
 Nominert til to Saturn Award for beste film og beste spesialeffekter.
 Nominert til en ASC Award ved American Society of Cinematographers.
 Nominert til en Excellence in Production Design Award av Art Directors Guild.
 Nominert til en BAFTA for beste lyd.
 Nominert til tre priser ved Blockbuster Entertainment Award.
 Nominert til en C.A.S. Award av Cinema Audio Society.
 Nominert til en Golden Trailer.
 Nominert til en Sierra Award ved Las Vegas Film Critics Society Awards for visuelle effekter. 
 Nominert til en Golden Reel av Motion Picture Sound Editors.
 Nominert til en PFCS Award ved Phoenix Film Critics Society Awards for visuelle effekter.
 Nominert til to priser ved Satellite Awards.
 Nominert til fire Taurus Award ved World Stunt Awards.http://www.imdb.com/title/tt0177971/awards

 Referanser 

 Eksterne lenker 


Kategori:Filmer lagt til maritimt miljø
Kategori:Dramafilmer fra USA
Kategori:Filmer fra 2000
Kategori:Engelskspråklige filmer